Tööohutus ja töötervishoid tegeleb  õnnetusjuhtumite ennetamisega tööl. Valdkond tegeleb inim- ja muude ressursside säilitamise ja kaitsmisega töökohas.    Tööohutuse ja töötervishoiu standardid on üldjuhul seadusandluses kehtestatud ja valitsused on ammu tõdenud, et halb tööohutuse ja töötervishoiu seisukord toob riigile kaasa sotsiaalkindlustuskulud, tööõnnetuste ja muud kompensatsioonimaksed, ravikulud ja tootlikkuse vähenemise. Lisaks kõigele on sel mõju töötajale, tema perekonnale, sõpradele ja kolleegidele.    ELi  õiguslik raamistik rajati Euroopa Komisjoni poolt mitmete direktiivide kaudu, mis põhinesid ELi asutamislepingu artiklil 137, andes EL-le volituse valdkonna seadusloomeks. Direktiiviga nr 89/391/EMÜ ehk raamdirektiiviga sätestatakse tööohutuse ja töötervishoiu üldpõhimõtted, teised ELi seadused käsitlevad spetsiifilisemaid küsimusi, nagu keemilised tegurid, müra, rasedad töötajad jne.